“ซี-นุนิว” เคียงคู่โชว์นาฏมหามงคลการแสดงสองแผ่นดินสานสัมพันธ์ไทย-จีน    ในงาน ICONSIAM A PROSPEROUS CHINESE NEW YEAR 2025 ชวนสักการะเทพเจ้าไท้ส่วยเอี๊ย 60 องค์ ครบทุกปีเกิด เสริมเฮงรับปีมะเส็ง

#ZeePruk #NuNew #ZeeNuNew 
#ICONSIAMCNY2025 #ICONSIAMaProsperousChineseNewYear2025 #ICONSIAM
#ตรุษจีนที่ไอคอนสยาม #ChineseNewYear 
#CNY2025 #ICONSIAMCNY2025 
#เฮงรับปีมะเส็งที่ไอคอนสยาม

🔗ไอคอนสยาม แลนด์มาร์กระดับโลกริมแม่น้ำเจ้าพระยา จับมือพันธมิตร ฉลองตรุษจีนปีมะเส็ง 2025 อย่างยิ่งใหญ่ จัดงาน "ICONSIAM A PROSPEROUS CHINESE NEW YEAR 2025 ตรุษจีนมั่งคั่ง ฉลองสัมพันธ์มั่นคง วาระ 50 ปีสายสัมพันธ์ไทย – จีน” ดึงคู่จิ้นสุดฮอต “ซี-พฤกษ์ พานิช” และ “นุนิว-ชวรินทร์ เพริศพิริยะวงศ์” เคียงคู่โชว์นาฏมหามงคล “พัดแดงมหามงคลสองแผ่นดิน” สัญญะของการพัดพาความสมบูรณ์ มั่งคั่ง โชคดี มอบให้แก่ผู้ชมการแสดงให้มีความสุขตลอดทั้งปี ชวนเสริมสิริมงคลไหว้ขอพรเทพเจ้า “ไท้ส่วยเอี๊ย” 60 องค์ ครบทุกปีเกิด ชมการแสดงเชิดมังกร พญานาค สิงโต และสุดยอดการแสดงนาฏมหามงคล ตื่นตาตื่นใจไปกับกายกรรมจากนครฉางซา ตั้งแต่วันนี้ ถึง 2 กุมภาพันธ์ 2568 ณ ริเวอร์ พาร์ค ไอคอนสยาม
 
โดยพิธีเปิดงานเทศกาลตรุษจีน ได้รับเกียรติจาก คุณประสพ เรียงเงิน ปลัดกระทรวงวัฒนธรรม เป็นประธานเปิดงาน พร้อมด้วยผู้บริหารภาครัฐและเอกชน ได้แก่ คุณวรพรรณ เลิศไกร ผู้ช่วยปลัดสำนักนายกรัฐมนตรี คุณสุมา วงษ์พันธุ์ ผู้ช่วยกรรมการผู้จัดการใหญ่ บริษัท ไอคอนสยาม จำกัด คุณชัชวาลย์ แสงปรีดีกรณ์ ผู้อำนวยการฝ่าย สายงาน Credit Products Business Division ธนาคารกสิกรไทย ร่วมกันทำพิธีเบิกเนตรพญามังกร พญานาค และสิงโต พร้อมด้วยพันธมิตรภาครัฐและเอกชน ร่วมชมพิธีเปิดงานการแสดงลั่นกลองเบิกฟ้ามหามงคล ตามความเชื่อที่ว่า เสียงของกลองมีพลังขับไล่สิ่งชั่วร้าย ขจัดปัดเป่าอุปสรรคให้ออกไป ตามด้วยการแสดงเชิดพญามังกรและพญานาค สัตว์มงคลของสองประเทศ สื่อความหมายถึงมิตรภาพและความผูกพันที่แน่นแฟ้นของไทย-จีน การรับพลังแห่งโชคลาภเติมความลื่นไหลในชีวิตให้ดีรอบด้าน และปิดท้ายกับการแสดงพิเศษเฉลิมฉลองต้อนรับเทศกาลตรุษจีน ไทย – จีน สัมพันธ์ 50 ปี
 
สำหรับความพิเศษของพิธีเปิดงาน 24 มกราคม 2568 ไอคอนสยาม เชิญศิลปินคู่จิ้นสุดฮอตแห่งปี ซี-นุนิว มาร่วมโชว์สุดพิเศษ ในชื่อชุดการแสดง พัดแดงมหามงคลสองแผ่นดิน เป็นการแสดงอันเป็นมหามงคล สีแดงของพัดเป็นสีแห่งความสมบูรณ์มั่งคั่งและโชคดี ท่าทางร่ายรำรื่นเริง เสมือนมอบความสุขและรอยยิ้มกับผู้ที่ได้ชม ให้ทุกท่านได้อิ่มเอมใจรับความสุขตลอดทั้งปี โดย “ซี” ปรากฏโฉมด้วยชุดจีน ตกแต่งด้วยกระดุมดอกบัว สัตตบงกช พร้อมประดับด้วยจี้ทับทรวง ฉลุลาย สวมกำไลพญานาค และแหวนพญานาค พลอยนพเก้า ซึ่งได้รับแรงบันดาลใจในการสร้างสรรค์ผลงานจากความเชื่อเรื่องพญานาค ที่เป็นเจ้าแห่งท้องน้ำ สื่อถึงความยิ่งใหญ่ อุดมสมบูรณ์ มีโชคลาภและวาสนา และมีอุปกรณ์ข้างกายประกอบการแสดงด้วยกระบอกใส่พัดจีน ลายก้อนเมฆ ด้าน “นุนิว” ปรากฏโฉมด้วยชุดจีนสีแดงปักลวดลายมังกรอันประณีต ประดับด้วยเข็มขัดลายพัดจีน สวมปลอกแขนหัวมังกร ซึ่งใช้ทองคำบริสุทธิ์ 99.99% ขึ้นโครงด้วยช่างทองที่มีทักษะและความชำนาญชั้นครูกว่า 30 ปี พร้อมถือกระบอกใส่พัดจีนหัวมังกร โดยมังกรนั้น ตามความเชื่อของชาวจีน คือสัตว์เทพเจ้าทรงพลังและศักดิ์สิทธิ์

นอกจากนี้ ในวันตรุษจีนที่ 29 มกราคม ไอคอนสยาม เตรียมเซอร์ไพรส์จากศิลปินสองสาวสุดฮอต หลิง-ออม ที่จะมาโชว์สุดพิเศษ ในชื่อชุดการแสดงลั่นกลองเบิกฟ้ามหามงคล ต้อนรับศักราชใหม่ตรุษจีนปีมะเส็ง โดยทั้งสองคู่จิ้นสวมเครื่องประดับทองอันเป็นมงคลจากบ้านทองสมสมัย มูลค่ารวมกว่า 129 ล้านบาท
 
ขอเชิญชวนเสริมสิริมงคลสักการะขอพรองค์แม่เต้าบ้อและเทพเจ้าไท้ส่วยเอี๊ย 60 องค์ จากวัดเหรินเว่ย วัดเก่าแก่มีอายุร่วมพันปี เมืองกวางโจว สาธารณรัฐประชาชนจีน เทพคุ้มครองดวงชะตาครบทุกประจำปีเกิด เพื่อขอพรให้ชีวิตมีแต่ความราบรื่นตลอดทั้งปี สักการะเจ้าแม่ตุ้ยบ่วยเต็งเหนี่ยง และองค์เจ้าแม่เทียนโฮวเต็งม่าย จากศาลเจ้าแม่ทับทิม อุทัยธานี และร่วมพิธีสักการะเทพเจ้าที่สมบูรณ์ที่สุด ณ โค้งน้ำท้องมังกรเก็บทรัพย์ นำพิธีโดย อ.คฑา ชินบัญชร ที่สุดของทำเลมงคล ที่สุดของฤกษ์เวลามหามงคล และที่สุดของพิธีที่สมบูรณ์ที่สุดกับการไหว้สักการะขอพรเทพเจ้าไฉ่ซิงเอี๊ย (เทพเจ้าแห่งโชคลาภ) เทพเจ้าฮี่ซิ้งเอี๊ย (เทพเจ้าแห่งความรื่นเริงยินดี) และเทพเจ้ากุ่ยซิ้งเอี๊ย (เทพเจ้าแห่งอำนาจยศศักดิ์) ในวันอังคารที่ 28 มกราคม 2568 เวลา 22.00 น. เป็นต้นไป (เริ่มพิธีเวลามงคล 23.19 น.)  ณ ริเวอร์ พาร์ค ไอคอนสยาม